દોષોની દૃષ્ટિએ જોઈએ તો વાયુ, પિત્ત અને કફ- આ ત્રણેય દોષો ઉપરાંત લોહીનો દોષ જોવા મળે છે. ઉંદરી થવા પાછળ આયુર્વેદના નિષ્ણાતો લોહીમાં પેદા થતા કેટલાક સૂક્ષ્મ જંતુઓને પણ કારણરૂપ ગણે છે. આ જંતુઓ કેશાદ, લોમદ્વિપ, લોમવિદ્ધંસના નામે ઓળખાય છે. લોમ એટલે કે નાશ કરે એવા આ લોહીના જંતુઓ ઝીણા, પગ વિનાના, ગોળ, તાંબા જેવા વર્ણના અને નરી આંખે ન જોઈ શકાય એવા હોય છે. ટૂંકમાં ઉંદરી થવા પાછળ લોહીની ખરાબી કારણભૂત હોય છે, જે સૂક્ષ્મજંતુઓ ના કારણે થઈ શકે છે અને દોષોને કારણે પણ થઈ શકે છે.